
KOMISIONERI PËR MBROJTJEN NGA DISKRIMINIMI
DREJTORIA E SHËRBIMEVE MBËSHTETËSE DHE FINANCIARE

Nr. Prot. ______ .					                       Tiranë, më ___ / ___ / 2026

Lënda:	Mbi Performancën Financiare Buxhetore të Komisionerit për Mbrojtjen nga Diskriminimi për tetë-mujorin viti 2026. 


Drejtuar: 	MINISTRISË SË  FINANCAVE 
							T I R A N Ë

Komisioneri për Mbrojtjen nga Diskriminimi (KMD), në zbatimin të buxhetit të vitit 2026, është mbështetur në kërkesat më të domosdoshme institucionale, në zbatim të detyrimeve që rrjedhin nga zbatimi i Ligjit Nr. 10 221, datë 04.02.2010, “Për mbrojtjen nga diskriminimi”. Komisionerit për Mbrojtjen nga Diskriminimi, në lidhje me performancën financiare buxhetore, ka vepruar me korrektësi në zbatim të Ligjit Nr. 9936, datë 26.06. 2008 ”Për Menaxhimin e Sistemit Buxhetor në Republikën e Shqipërisë”, ndryshuar , të ligjit nr.87/2025 “Për Buxhetin e vitit 2026”, ndryshuar, në vijim Udhëzimit të Ministrit të Financave Nr. 9 datë 20. 03. 2018, ”Për  proçedurat standarte të zbatimit të buxhetit”, ndryshuar. 
Programi “Planifikim, Menaxhim dhe Administrim” 
Buxheti i akorduar për këtë program është në funksion të realizimit të politikës së përcaktuar në Deklaratën e Politikës së Programit: Organizimi dhe ndërtimi i kapaciteteve të nevojshme për mirëfunksionimin e Zyrës së Komisionerit për Mbrojtjen nga Diskriminimi; përafrimi dhe harmonizimi i legjislacionit në fushën e zbatimit të parimit të barazisë dhe mosdiskriminimit me legjislacionin e vendeve të tjera të bashkimit europian; sigurimi i zbatimit të legjislacionit ekzistues dhe hartimi i strategjive për realizimin e këtij synimi; vendosja e marrëdhënjeve dhe hartimi marrëveshjeve të bashkëpunimit me të gjithë aktorët që ndikojnë në zbatimin e kërkesave ligjore në fushën e zbatimit të parimit të barazisë; nxitja dhe ndërgjegjësimi i komuniteteve që kanë interes të drejtpërdrejtë si dhe të gjithë shoqërisë mbi mundësitë e zbatimit të parimit të mësipërm, për të garantuar maksimalisht të drejtat dhe liritë themelore të njeriut.
Në zbatim të ligjit “Për Zbatimin e Buxhetit të Vitit 2026’’, po Ju raportojmë mbi performancën e produkteve të buxhetit për periudhën Janar - Gusht 2026, sipas modeleve standarte të monitorimit. 
Gjithashtu ky buxhet ka për qëllim ndërmarrjen e veprimeve të caktuara në funksion të realizimit të produkteve dhe arritjes së objektivave të përcaktuara për këtë program buxhetor.
Komisionerit për Mbrojtjen nga Diskriminimi i është akorduar një fond prej 86.119,86 (në mijë lekë) për vitin 2026. Totali i vlerës së akorduar përbëhet nga:

Fondi i Pagave:                               		54. 058   	mijë lekë   (zëri 600)
Fondi i Sigurimeve Shoqërore:        	  9. 372   	mijë lekë   (zëri 601)
Fondi për Shpenzime Operative:     	14. 118, 25   	mijë lekë   (zëri 602-606)
Fondi për Investime:                     		  4. 400   	mijë lekë   (zëri 231)
Fondi donator Shpenzime Operative:     	  4. 371, 61   	mijë lekë   (zëri 602-606)
	Nga fondi i planifikuar për 8-mujorin që është 61.696,53 (në mijë lekë), për periudhën e raportuar, Komisioneri për Mbrojtjen nga Diskriminimi ka realizuar vlerën buxhetore dhe jashtë buxhetore 49.526,01 në mijë lekë ose 80,27 % të buxhetit të akorduar.
Fondi i Pagave dhe Sigurimeve Shoqërore, (zëri 600-601), në zbatim të strukturës organizative të miratuar me Vendimin e Kuvendit Nr. 34 datë 20. 05.2010 “Për Miratimin e Strukturës, Organikës dhe Kategorizimit të Pozicioneve të Punës të Zyrës së Komisionerit për Mbrojtjen nga Diskriminimi” ndryshuar, numri mesatar i punonjësve është realizuar 33 nëpunës, nga 34 të miratuar.
Nga fondi i pagave, sigurimeve shoqërore dhe shpërblimeve të planifikuar prej 42.286,67 (në mijë lekë) për këtë periudh, është realizuar 41.987,58 (në mijë lekë) për paga dhe  për  kontribute në sigurimet shoqërore e shëndetësore ose 99,29 % e fondit mujor të planifikuar në të dy zërat bashkë.
Fondi për shpenzime në zërin Mallra dhe Shërbime  (zëri 602-606);  për 8-mujorin e vitit 2026, është planifikuar në vlerën 10.638,25 në mijë lekë. Për periudhën respektive është realizuar vlera prej 6.221,87 (në mijë lekë) ose 58,49 %, e fondit të vitit të planifikuar. 
Fondi për shpenzim investime (zëri 231): nga vlera e  përgjithshme prej 4.400 (në mijë lekë) për periudhën e raportuar, realizimi i fondeve është në proçes.
Fondi për shpenzime në zërin Mallra dhe Shërbime Donator  (zëri 602-606);  për 8-mujorin e vitit 2026, është planifikuar realizimi i fondeve të projektit VIOLET në vlerën 4.371,61 në mijë lekë. Për periudhën respektive është realizuar vlera prej 1.316,56 (në mijë lekë) ose 30,12 %, e fondit të vitit të planifikuar. 
Formati nr 9 
Realizimi dhe monitorimi i përdorimit të fondeve publike në nivel të përgjithshëm programi dhe realizimi ka qënë në masën 80,27 %.
Aneksi nr 9 
Për Aneksin nr. 9 gjeni bashkëlidhur Formatet nr. 6, 7, 8, 9 dhe 10. 

______________________________________
Genta TAFA (BUNGO)

Adresa: Rruga Durrësit  Nr. 27,  Tiranë , Tel: +355 4 2431077 & +355 4 2431078, E-mail: info@kmd.al, Web: www.kmd.al

